《狼山大观台 其一》
清代·沈昌宇

他乡经乱独登台，万里江天眼暂开。山势远从京口落，潮头高过海门来。

百年世事翻棋局，半壁桑麻换劫灰。日暮寒林霜叶下，秋空一雁发声哀。

作者简介：（1700—1744）浙江秀水人，字泰叔，号定岩。少有文名，与兄沈昌寅有“鸳湖双沈”之称。雍正八年进士。授编修。历主广西、河南、山西乡试，俱称得士。继督学广东，列《读书规则》以教士子。